﻿၁ ပ့းတရူး 1 Peter 1

1 Peter, an apostle of Jesus Christ, to the chosen ones who are living as foreigners in the Dispersion in Pontus, Galatia, Cappadocia, Asia, and Bithynia,
1 ယ့ၣ်ၡူးခရံာ် အပှၤတၢ်မၢဖိ, ယၤစီၤပ့းတရူး, ယစံးဘၣ် ပှၤတမှံၤ ဘၣ်ဃးဒီး တၢ်လီၤပြံလီၤပြါ လၢပီၣ်တူး, လၢကလၤတံ, လၢကးပၤဒကံ, လၢအၤစံ, ဒီးလၢဘံၤသူၤနံ အပူၤန့ၣ်,

2 according to the foreknowledge of God the Father, in sanctification of the Spirit, that you may obey Jesus Christ and be sprinkled with his blood: Grace to you and peace be multiplied.
2 ပှၤဘၣ် တၢ်ဃုထၢအီၤ ဒ်ပၢ်ယွၤ အတၢ်သ့ၣ်ညါပာ် အသိး, လၢသး အတၢ်မၤစီဆှံ အပူၤ, လၢအကစူၢ်တၢ် ဒီး ဒိးဖှံအသး လၢယ့ၣ်ၡူးခရံာ် အသွံၣ်န့ၣ်, မ်တၢ်ဘျုးတၢ်ဖှိၣ်, ဒီးတၢ်ဃူတၢ်ဖိး အါထီၣ် ဒီးသုတက့ၢ်.

3 Blessed be the God and Father of our Lord Jesus Christ, who according to his great mercy became our father again to a living hope through the resurrection of Jesus Christ from the dead,
3 ယွၤ, ပကစၢ် ယ့ၣ်ၡူးခရံာ် အပၢ်, မ်အဘၣ် တၢ်ဆိၣ်ဂ့ၤ တက့ၢ်. အဝဲဒၣ်, ဒ်အတၢ်သးကညီၤဒိၣ် အသိး, မၤလိၣ်ထီၣ် ကဒီး ပှၤ လၢတၢ်မုၢ်လၢ်အမူ အပူၤ, လၢယ့ၣ်ၡူးခရံာ် အတၢ်ဂဲၤဆၢထၢၣ် လၢတၢ်သံ အဃိ,

4 to an incorruptible and undefiled inheritance that doesn’t fade away, reserved in Heaven for you,
4 ဆူ တၢ်န့ၢ်သါ လၢအတဟးဂီၤဘၣ်, ဒီးတဘၣ်အၢဘၣ်, ဒီးတလီၤညွံးဘၣ် အပူၤ, လၢတၢ်ပာ်ဝဲ လၢသုဂီၢ် လၢမူခိၣ်လီၤ.

5 who by the power of God are guarded through faith for a salvation ready to be revealed in the last time.
5 သု ဘၣ်တၢ်ပၢၤသု လၢယွၤအစိအကမီၤ လၢတၢ်နာ် အဃိ, ပၢၢ် လၢတၢ်အုၣ်က့ၤခီၣ်က့ၤ လၢအအိၣ် ကတဲာ်ကတီၤအသး လၢအကဘၣ် တၢ်လီၣ်ဖျါထီၣ်အီၤ ဖဲတၢ်ကတၢၢ် အဆၢ အကတီၢ်လီၤ.

6 Wherein you greatly rejoice, though now for a little while, if need be, you have been put to grief in various trials,
6 လၢအဝဲန့ၣ် အဃိ သုသူၣ်ဖှံသးညီ, ဘၣ်ဆၣ် ခဲကနံၣ်အံၤ အလီၢ်မ့ၢ်အိၣ်ဒီး, သုသူၣ်အုးသးအုး တစိၢ် လၢတၢ်လ့ပစီ အါမံၤ အဃိ,

7 that the proof of your faith, which is more precious than gold that perishes even though it is tested by fire, may be found to result in praise, glory, and honor at the revelation of Jesus Christ—
7 ဒ်သိး သုတၢ်နာ် အတၢ်မၤကွၢ်အီၤ, လၢအမ့ၢ် တၢ်လုၢ်တၢ်ပှ့ၤ ဒိၣ်န့ၢ်ထူ, လၢအဘၣ် တၢ်မၤကွၢ်အီၤ လၢမ့ၣ်အူ နာ်သက့ ဒီးဟးဂီၤဝဲန့ၣ်, ကအိၣ်ဖျါထီၣ် လၢတၢ်စံးထီၣ်ပတြၢၤ, ဒီးတၢ်ယူးတၢ်ယီၣ်, ဒီးတၢ်လၤကပီၤ အဂီၢ်, ဖဲယ့ၣ်ၡူးခရံာ် အတၢ်အိၣ်ဖျါထီၣ်န့ၣ်လီၤ.

8 whom not having known you love; in whom, though now you don’t see him, yet believing, you rejoice greatly with joy unspeakable and full of glory—
8 အဝဲဒၣ်န့ၣ် သုတထံၣ်ဘၣ် အီၤဘၣ်ဒီး သုအဲၣ်အီၤလီၤ. ခဲကနံၣ်အံၤ သုတထံၣ်ဘၣ်နာ် သက့ဒီး, သုနာ်အီၤ ဒီး, သုသးခု ဒီးတၢ်သးခု လၢပစံး တသ့ဘၣ်, ဒီးလၢပှဲၤဝဲ ဒီးတၢ်လၤကပီၤ,

9 receiving the result of your faith, the salvation of your souls.
9 ဒီးသုဒိးန့ၢ် သုတၢ်နာ် အကတၢၢ်န့ၣ်, တၢ်အုၣ်က့ၤခီၣ်က့ၤ သုသးလီၤ.

10 Concerning this salvation, the prophets sought and searched diligently, who prophesied of the grace that would come to you,
10 လၢတၢ်အုၣ်က့ၤခီၣ်က့ၤန့ၣ် အဂ့ၢ်အကျိၤ, ဝံတဖၣ် ဃုကွၢ်, ဒီးသံကွၢ် လီၤတံၢ်လီၤဆဲး, ဖဲအကတိၤတၢ် လၢဝံအကျိာ် လၢတၢ်ဘျုးတၢ်ဖှိၣ် ဘၣ်ဃးဒီးသုန့ၣ်လီၤ.

11 searching for who or what kind of time the Spirit of Christ, which was in them, pointed to, when he predicted the sufferings of Christ, and the glories that would follow them.
11 ဒီးဖဲ အအုၣ်ပာ်အသး လၢခရံာ် အတၢ်ဖှီၣ်တၢ်နး အဂ့ၢ်အကျိၤ ဒီးတၢ်လၤကပီၤ လၢအဝဲန့ၣ် အလီၢ်ခံ အဂ့ၢ်အကျိၤန့ၣ် ဒီး ခရံာ်အသးအိၣ် လၢအပူၤ, ဒုးနဲၣ်တၢ်မနုၤလဲၣ်, ဒီးအကတီၢ် ဆံးယံာ်လဲၣ်န့ၣ်, အဝဲသ့ၣ် ကွၢ်ထံကွၢ်ဆးလီၤ.

12 To them it was revealed, that not to themselves, but to you, they ministered these things, which now have been announced to you through those who preached the Good News to you by the Holy Spirit sent out from heaven; which things angels desire to look into.
12 ဒီး တၢ်လီၣ်ဖျါထီၣ် လၢအီၤ လၢအမၤတၢ်န့ၣ်, တမ့ၢ်ဘၣ် လၢအဂီၢ်ဒၣ်ဝဲဘၣ်, မ့ၢ်လၢသုဂီၢ်လီၤ. ဒီးခဲကနံၣ်အံၤ တၢ်န့ၣ်တဖၣ်ဘၣ် တၢ်စံၣ်တဲၤတဲလီၤသု လၢပှၤလၢအစံၣ်တဲၤတဲလီၤ တၢ်သးခုအကစီၣ်, လၢသးစီဆှံ လၢတၢ်မၢလီၤအီၤ လၢမူခိၣ်လီၤ. ဒီးဆူအဝဲန့ၣ် အပူၤ ကလူးတဖၣ် တၢ်မိၣ် ကွၢ်ထံကွၢ်ဆးအသးလီၤ.

13 Therefore, prepare your minds for action, be sober and set your hope fully on the grace that will be brought to you at the revelation of Jesus Christ—
13 မၤသးဒ်န့ၣ်ဒီး, ကံၢ်တူာ်ထီၣ်သုသး အယီၢ်ဒ့, ဒီးကီၤ သုသး, ဒီးမုၢ်လၢ် သပှၢ်ပှၢ် တၢ်ဘျုးတၢ်ဖှိၣ် လၢတၢ်ကဟဲစိာ်န့ၢ်သု, ဖဲယ့ၣ်ၡူးခရံာ် ကအိၣ်ဖျါထီၣ်န့ၣ် တက့ၢ်.

14 as children of obedience, not conforming yourselves according to your former lusts as in your ignorance,
14 ဒ်ဖိသၣ် လၢအနၢ်လိၤ အသိးန့ၣ်, ဒုးမၤက့ၤ သုက့ၢ်သုဂီၤ ဒ်တၢ်သးကွံ အခီၣ်ထံး လၢသုတသ့ၣ်ညါဘၣ် တၢ်ဘၣ်အပူၤ အသိးန့ၣ် တဂ့ၤ.

15 but just as he who called you is holy, you yourselves also be holy in all of your behavior;
15 မ့မ့ၢ် ဒ်ပှၤလၢအကိးန့ၢ် သု, မ့ၢ်အစီအဆှံ အသိးန့ၣ်, ကဲထီၣ်သုဝဲစ့ၢ်ကီး လၢအစီအဆှံ လၢသုမၤတၢ်ဖံးတၢ် ကိးအမံၤဒဲး အပူၤ တက့ၢ်.

16 because it is written, “ You shall be holy; for I am holy.”
16 အဂ့ၢ်ဒ်အံၤ, တၢ်ကွဲးအသး, ကဲထီၣ် ပှၤစီဆှံ တက့ၢ်. အဂ့ၢ်ဒ်အံၤ, ယ မ့ၢ်ပှၤစီဆှံလီၤ.

17 If you call on him as Father, who without respect of persons judges according to each man’s work, pass the time of your living as foreigners here in reverent fear:
17 ဒီးသု မ့ၢ်ကိးထီၣ် ပၢ် လၢအတကွၢ်မဲာ်ဘၣ် တၢ်ဘၣ် ဒီး, စံၣ်ညီၣ် ပှၤကိးဂၤဒဲး ဒ်အမၤတၢ် အသိးန့ၣ် ဒီး, အကတီၢ် လၢသုအိၣ်သုဆိးဒံးန့ၣ်, မ်သုအိၣ်ဒီး တၢ်သူၣ်ပျံၤ သးပျံၤ တက့ၢ်.

18 knowing that you were redeemed, not with corruptible things, with silver or gold, from the useless way of life handed down from your fathers,
18 အဂ့ၢ်ဒ်အံၤ, သုသ့ၣ်ညါ လၢတၢ်တပှ့ၤက့ၤသု လၢတၢ်အုၣ်သံကျၣ်သံ, ဒ်စ့ ဒီးထူ အသိး လၢသုလုၢ်သုလၢ် လၢမိၢ်စိၤပၤစိၤ အပူၤဘၣ်.

19 but with precious blood, as of a faultless and pure lamb, the blood of Christ;
19 မ့မ့ၢ် တၢ်ပှ့ၤက့ၤ သု လၢခရံာ်အသွံၣ်, လၢအလုၢ်ဒိၣ်ပှ့ၤဒိၣ်, ဒ်လၢသိဖိ လၢအတၢ်သံၣ်သူမီၢ်ကျာ်, ဒီးအတၢ်မဲၣ်သူမဲၣ်ဂီၤ တအိၣ်ဘၣ် အသိးလီၤ.

20 who was foreknown indeed before the foundation of the world, but was revealed at the end of times for your sake,
20 အဝဲဒၣ် ဘၣ်တၢ်သ့ၣ်ညါပာ်အီၤ လၢဟီၣ်ခိၣ် အခီၣ်ထံး တချုးအိၣ်ဒံးဘၣ်, ဘၣ်ဆၣ်ဒီး လၢတၢ်ကတၢၢ် အဆၢ အကတီၢ်အံၤ, အိၣ်ဖျါထီၣ်ဝဲ လၢသုဂီၢ်လီၤ.

21 who through him are believers in God, who raised him from the dead, and gave him glory; so that your faith and hope might be in God.
21 မ့ၢ်အဝဲဒၣ် သတးဒီး, သုနာ်ယွၤ, လၢအဒုးဂဲၤဆၢထၢၣ်က့ၤအီၤ လၢတၢ်သံ အပူၤ, ဒီးမၤလၤကပီၤအီၤ လီၤ.

22 Seeing you have purified your souls in your obedience to the truth through the Spirit in sincere brotherly affection, love one another from the heart fervently:
22 မ့ၢ်သုမၤစီဆှံသုသး လၢသုစူၢ် တၢ်မ့ၢ်တၢ်တီ လၢသးအဃိ ပၢၢ် လၢတၢ်အဲၣ် ဒီပုၢ်ဝဲၢ်နီၢ်နီၢ် သတးဒီး, မ်သုအဲၣ်လိာ်ကွံလိာ် သုသး လၢသုသးကဆှီ သပှၢ်တၢၢ် တက့ၢ်.

23 having been born again, not of corruptible seed, but of incorruptible, through the word of God, which lives and remains forever.
23 သုတအိၣ်ဖျဲၣ်ကဒီးဘၣ် လၢတၢ်အချံ လၢအအုၣ်သံကျၣ်သံဘၣ်, မ့ၢ်လၢတၢ်တအုၣ်သံကျၣ်သံဘၣ်, လၢယွၤ အကလုၢ် အကထါ လၢအမူဝဲ, ဒီးအိၣ်ဝဲဆိးဝဲ လီၤထူလီၤယိာ်လီၤ.

24 For, “ All flesh is like grass, and all of man’s glory like the flower in the grass. The grass withers, and its flower falls;
24 အဂ့ၢ်ဒ်အံၤ, တၢ်ဖံးတၢ်ညၣ် ခဲလၢာ်န့ၣ်, မၤအသး ဒ်နီၣ်ဧိၤမံၤဧိၤ အသိး, ဒီးအလၤကပီၤ ခဲလၢာ် ဒ်နီၣ်ဧိၤမံၤဧိၤ အဖီ အသိးလီၤ. နီၣ်ဧိၤမံၤဧိၤ ဃ့ထီၣ်ကွံာ်ဝဲ, ဒီးအဖီ လီၤပလ့ၤကွံာ်လီၤ.

25 but the Lord’s word endures forever.” This is the word of Good News which was preached to you.
25 မ့မ့ၢ် ယွၤအကလုၢ် အကထါန့ၣ်, အိၣ်ဝဲဆိးဝဲ လီၤထူလီၤယိာ်လီၤ. ဒီးအဝဲန့ၣ်မ့ၢ် အကလုၢ်အကထါ လၢပှၤစံၣ်တဲၤတဲလီၤ သု လၢတၢ်သးခုအကစီၣ်န့ၣ်လီၤ.

၁ ပ့းတရူး 1 Peter 2

1 Putting away therefore all wickedness, all deceit, hypocrisies, envies, and all evil speaking,
1 မၤသးဒ်န့ၣ်ဒီး, ပာ်ကွံာ် ကယဲၢ် တၢ်အၢတၢ်သီ, ဒီးကယဲၢ် တၢ်လွဲတၢ်လဲး, ဒီးတၢ်လီတၢ်ဝ့ၤ, ဒီးတၢ်သူၣ်ကါသးကါ, ဒီး ကယဲၢ် တၢ်စံးအၢစံးသီ,

2 as newborn babies, long for the pure milk of the Word, that you may grow thereby,
2 ဒီး, သုမ့ၢ်လ့ၣ်ကွၢ်တ့ၢ် လၢပကစၢ် မ့ၢ်တၢ်ဂ့ၤဒီး, ဒ်ဖိဆံး အိၣ်ဖျဲၣ်သီ အသိးန့ၣ်,

3 if indeed you have tasted that the Lord is gracious:
3 ဆၢန့ၢ် တၢ်နုၢ်ထံနီၢ်စၢ် ဘၣ်ဃးဒီးသူၣ်ဒီးသး, ဒ်သိး သုကဒိၣ်ထီၣ် လၢအီၤ တုၤလၢတၢ်အုၣ်က့ၤခီၣ်က့ၤ တက့ၢ်.

4 coming to him, a living stone, rejected indeed by men, but chosen by God, precious.
4 သုဟဲဆူ အဝဲဒၣ်အအိၣ် ဒ်လၢၢ်မူ တဖျၢၣ် အသိး, လၢအဘၣ် တၢ်ညိကွံာ်အီၤ လၢပှၤကညီ ဘၣ်ဆၣ်ဒီး, မ့ၢ်တၢ်လုၢ်ဒိၣ်ပှ့ၤဒိၣ်, ဒီးဘၣ်ဃုထၢအီၤ လၢယွၤလီၤ.

5 You also, as living stones, are built up as a spiritual house, to be a holy priesthood, to offer up spiritual sacrifices, acceptable to God through Jesus Christ.
5 ဒီးသုဝဲသ့ၣ်အံၤ ဒ်လၢၢ်မူတဖၣ် အသိးန့ၣ်, ဘၣ်တၢ်သူၣ်ထီၣ်, ဒီးကဲထီၣ် ဟံၣ် ဘၣ်ဃးဒီးသူၣ်ဒီးသးန့ၣ်, ပှၤလုၢ်တၢ်အဒိၣ် အစီအဆှံ တကလုာ်, ဒ်သိး သုကပာ်ထီၣ် တၢ်လုၢ် ဘၣ်ဃးဒီးသူၣ်ဒီးသး လၢအဘၣ် ယွၤအသး, လၢယ့ၣ်ၡူးခရံာ် အဃိန့ၣ်လီၤ.

6 Because it is contained in Scripture, “ Behold, I lay in Zion a chief cornerstone, chosen, and precious: He who believes in him will not be disappointed.”
6 အဂ့ၢ်ဒ်အံၤ, တၢ်ကွဲးအသး ဟဲဝဲ ဒ်အံၤ ကွၢ်ကွၢ်, ယပာ်လီၤလၢၢ် တၢ်ခီၣ်ထံး အသနၢၣ်, ဘၣ်တၢ်ဃုထၢ, တၢ်လုၢ်ဒိၣ်ပှ့ၤဒိၣ်, လၢစံယိၣ် အပူၤလီၤ. ဒီးပှၤ လၢအနာ်အီၤတဖၣ်န့ၣ်, အမဲာ် တဆှးဘၣ်လီၤ.

7 For you who believe therefore is the honor, but for those who are disobedient, “ The stone which the builders rejected, has become the chief cornerstone,”
7 မၤသးဒ်န့ၣ်ဒီး မ့ၢ်လၢတၢ်လုၢ်ဒိၣ်ပှ့ၤဒိၣ် လၢပှၤလၢအနာ်တၢ်, သုဝဲသ့ၣ် အဂီၢ်. မ့မ့ၢ် လၢပှၤလၢအတနာ်ဘၣ် တၢ်အဂီၢ်န့ၣ်, လၢၢ်လၢပှၤသူၣ်ဟံၣ်ညိကွံာ်ဝဲ တဖျၢၣ်န့ၣ် အဝဲန့ၣ် ထီၣ်ဘး လၢတၢ်သနၢၣ် အခိၣ်စိၣ်,

8 and, “a stone of stumbling, and a rock of offense.” For they stumble at the word, being disobedient, to which also they were appointed.
8 ဒီးကဲလၢလၢၢ်ဘၣ်တိၢ်, ဒီးလၢၢ် ဒုးလီၤဃံၤတၢ်လီၤ. အဝဲသ့ၣ် တနာ်ဘၣ်တၢ် သတးဒီး, ဘၣ်တိၢ်ဘၣ်ထံးဝဲ လၢတၢ်အကလုၢ် အဃိ, ဒီးတၢ်ပာ်စ့ၢ်ကီး အဝဲသ့ၣ် လၢတၢ်န့ၣ် အဂီၢ်လီၤ.

9 But you are a chosen race, a royal priesthood, a holy nation, a people for God’s own possession, that you may proclaim the excellence of him who called you out of darkness into his marvelous light:
9 မ့မ့ၢ် သုဝဲသ့ၣ်အံၤ, သုမ့ၢ်တၢ်အစၢၤအသွဲၣ် လၢအဘၣ် တၢ်ဃုထၢအီၤ, ပှၤလုၢ်တၢ်အဒိၣ်စီၤပၤ, ပှၤစီဆှံတကလုာ်, ပှၤဂီၢ်မုၢ် လၢတၢ်ပှ့ၤက့ၤအီၤ, ဒ်သိး သုကလီၣ်ဖျါထီၣ် ပှၤလၢအကိးန့ၢ် သု လၢတၢ်ခံးဆူ တၢ်ကပီၤလီၤလး အပူၤတဂၤ, အတၢ်ဂ့ၤတၢ်ဝါန့ၣ်လီၤ.

10 who in time past were no people, but now are God’s people, who had not obtained mercy, but now have obtained mercy.
10 လၢထံး လၢမကိာ်န့ၣ်, သုတမ့ၢ်ဘၣ် ပှၤတကလုာ်ဘၣ်, မ့မ့ၢ်ခဲကနံၣ်အံၤ, သုမ့ၢ် ယွၤအပှၤတကလုာ်လီၤ. လၢထံး လၢမကိာ်န့ၣ်, သုတဒိးဘၣ် တၢ်သးကညီၤဘၣ်, မ့မ့ၢ်ခဲကနံၣ်အံၤ, သုဒိးဘၣ်တၢ်သးကညီၤလီၤ.

11 Beloved, I beg you as foreigners and pilgrims, to abstain from fleshly lusts, which war against the soul;
11 ပှၤ လၢတၢ်အဲၣ်အီၤသ့ၣ်ဧၢ, ယဃ့ကညးသု ဒ်ပှၤတမှံၤ ဒီးပှၤလဲၤတၢ် အသိး, ဟးဆှဲး တၢ်သးကွံ ဘၣ်ဃးဒီး တၢ်ဖံးတၢ်ညၣ် လၢအဒုးတၢ်ယၤတၢ် ဒီးပသူၣ်ပသးန့ၣ် တက့ၢ်. 

12 having good behavior among the nations, so in that of which they speak against you as evildoers, they may by your good works, which they see, glorify God in the day of visitation.
12 မ်သုအိၣ်ဒီး သုတကဲာ်ပဝး ဂ့ၤလၢပှၤကလုာ်တဖၣ် အကျါ, ဒ်သိး ပှၤလၢအစံးအၢသု ဒ်ပှၤမၤတၢ်အၢတၢ်သီန့ၣ်, တုၤအကွၢ် သုမၤ တၢ်ဂ့ၤဒီး, ကစံးထီၣ်ပတြၢၤ ယွၤ, ဖဲ တၢ်အိၣ်သကိး အမုၢ်နံၤန့ၣ် တက့ၢ်.

13 Therefore subject yourselves to every ordinance of man for the Lord’s sake: whether to the king, as supreme;
13 မၤသးဒ်န့ၣ်ဒီး ပာ်သုသး လၢကယဲၢ် ပှၤကညီ အတၢ်စံၣ်ညီၣ် အဖီလာ်, လၢပကစၢ် အဃိ တက့ၢ်. လၢစီၤပၤ, ဒ်ပှၤအဒိၣ်ကတၢၢ်,

14 or to governors, as sent by him for vengeance on evildoers and for praise to those who do well.
14 ဒီးလၢပဒိၣ်, ဒ်ပှၤဒိးမၢအသး လၢအီၤ လၢတၢ်စံၣ်ညီၣ်ဃၣ် ပှၤမၤတၢ်အၢ အဂီၢ်, ဒီးလၢတၢ်စံးထီၣ်ပတြၢၤ ပှၤမၤတၢ်ဂ့ၤ အဂီၢ် အသိးန့ၣ် တက့ၢ်.

15 For this is the will of God, that by well-doing you should put to silence the ignorance of foolish men:
15 အဂ့ၢ်ဒ်အံၤ, ယွၤအသးအိၣ်ဝဲ ဒ်အံၤ, လၢသုကဒုးအိၣ်ဘှီၣ်ကလာ် ပှၤဟးဂီၤဖိ အတၢ် တသ့ၣ်ညါဘၣ်, လၢသုမၤတၢ်ဂ့ၤ အဃိန့ၣ်လီၤ.

16 as free, and not using your freedom for a cloak of wickedness, but as bondservants of God.
16 ဒ်ပှၤသဘျ့အသိးန့ၣ်, ဒီးတပာ်ဘၣ် တၢ်သဘျ့ လၢတၢ်အၢ အနီၣ်ကျၢၢ်ဘၢဘၣ်, မ့မ့ၢ် ဒ်ယွၤအခ့အပှၤ အသိးန့ၣ် တက့ၢ်.

17 Honor all men. Love the brotherhood. Fear God. Honor the king.
17 ယူးယီၣ် ပှၤကညီ ခဲလၢာ် တက့ၢ်. အဲၣ် ဒီပုၢ်ဝဲၢ် ခဲလၢာ် တက့ၢ်. ပျံၤ ယွၤ တက့ၢ်. ယူးယီၣ် စီၤပၤ တက့ၢ်.

18 Servants, be in subjection to your masters with all fear; not only to the good and gentle, but also to the wicked.
18 တၢ်အခ့အပှၤသ့ၣ်ဧၢ, ပာ်သုသး လၢသုကစၢ် အဖီလာ် လၢကယဲၢ် တၢ်သးပျံၤန့ၣ် တက့ၢ်. ထဲပှၤအဂ့ၤ, ဒီးပှၤအခုၣ်အမုာ်ဧိၤ တမ့ၢ်ဘၣ်. မ့ၢ်လၢပှၤအကီစ့ၢ်ကီး တက့ၢ်.

19 For it is commendable if someone endures pain, suffering unjustly, because of conscience toward God.
19 အဂ့ၢ်ဒ်အံၤ, ပှၤမ့ၢ်ဒိးတၢ်သူၣ်အုးသးအုး လၢပှၤမၤအီၤ တတီတလိၤဘၣ်, လၢအသး လၢအသ့ၣ်ညါဒၣ် တၢ်ဘၣ်ဃးဒီး ယွၤအဃိန့ၣ် ဒီး, အဘျုးအဖှိၣ် အိၣ်ဝဲလီၤ.

20 For what glory is it if, when you sin, you patiently endure beating? But if, when you do well, you patiently endure suffering, this is commendable with God.
20 အဂ့ၢ်ဒ်အံၤ, သုမ့ၢ်ဒိးတၢ်တီၢ်သု, လၢသုတၢ်ဒဲးဘး အဃိ, ဒီးဝံသးစူၤတၢ် ဒီး, တၢ်စံးထီၣ်ပတြၢၤ သုအလီၢ်အိၣ် ဒ်လဲၣ်. မ့မ့ၢ် တုၤ သုမၤတၢ်ဂ့ၤ ဒီးဘၣ်တၢ် လၢအဃိဒီး, သုမ့ၢ်ဝံသးစူၤတၢ် ဒီး, တၢ်န့ၣ် အိၣ်မးဒီး အဘျုးအဖှိၣ် လၢယွၤအမဲာ်ညါ လီၤ

21 For to this you were called, because Christ also suffered for us, leaving you an example, that you should follow his steps,
21 အဂ့ၢ်ဒ်အံၤ, သုဒိးတၢ်ကိးန့ၢ် သုဆူအဝဲန့ၣ်လီၤ. အဂ့ၢ်ဒ်အံၤ, ခရံာ် ဒိးတၢ် လၢပဃိ, ဒီးပာ်လီၤတဲာ် အဒိအတဲာ်, ဒ်သိး ပကယီၢ် အခီၣ်လီၢ်န့ၣ်လီၤ.

22 who did not sin, “neither was deceit found in his mouth.”
22 အဝဲဒၣ် တမၤဘၣ် တၢ်ဒဲးဘးဘၣ်, ဒီးတၢ်တထံၣ်န့ၢ်ဘၣ် တၢ်လီတၢ်ဝ့ၤ လၢအထးခိၣ်ဘၣ်.

23 Who, when he was cursed, didn’t curse back. When he suffered, didn’t threaten, but committed himself to him who judges righteously;
23 ဘၣ်တၢ်ဒုၣ်ဒွဲၣ်, ဒီးတဒုၣ်ဒွဲၣ်ဆၢဘၣ်ဝဲဘၣ်. ဒိးတၢ်, ဒီးတကတိၤပျံၤဘၣ် တၢ်ဘၣ်, မ့ၢ်အအးလီၤအသး လၢပှၤစံၣ်ညီၣ်တၢ်တီတဂၤ အစုပူၤလီၤ.

24 who his own self bore our sins in his body on the tree, that we, having died to sins, might live to righteousness; by whose stripes you were healed.
24 အဝဲဒၣ် အကစၢ်ဒၣ်ဝဲ ဒိးပတၢ်ဒဲးဘး လၢသ့ၣ်အလိၤ လၢအနီၢ်ခိဒၣ်ဝဲ အပူၤ, ဒ်သိး ပကသံကွံာ် လၢတၢ်ဒဲးဘး, ဒီးပကမူထီၣ် လၢတၢ်တီတၢ်လိၤ အပူၤ လီၤ. ဒီးသုဘျါက့ၤ လၢအဝဲဒၣ် ဘၣ်တီၢ်အပူၤလီၢ်အဃိ လီၤ. .

25 For you were going astray like sheep; but now have returned to the Shepherd and Overseer of your souls.
25 အဂ့ၢ်ဒ်အံၤ, သုမ့ၢ်တ့ၢ် ဒ်သိ လၢအဟးဖျိး ကျဲအသိးန့ၣ် [ၡါ.၅၃း၆]. ဘၣ်ဆၣ်ဒီး, ခဲကနံၣ်အံၤ, သုတုၤက့ၤ လၢပှၤကွၢ်သိ, ဒီးသုသး အပှၤကွၢ်တၢ်တဂၤ, အအိၣ်န့ၣ်လီၤ.

၁ ပ့းတရူး 1 Peter 3

1 In the same way, wives, be in subjection to your own husbands; so that, even if any don’t obey the Word, they may be won by the behavior of their wives without a word;
1 ဒ်န့ၣ်အသိး ပိာ်မုၣ်သ့ၣ်ဧၢ, ပာ် သုသး လၢသုဝၤဒၣ်သုဝဲ အဖီလာ်, ဒ်သိး အဝဲသ့ၣ် တဂၤဂၤ မ့ၢ်တစူၢ်ဘၣ် တၢ်အကလုၢ် အကထါဘၣ်ဒီး, တၢ်အကလုၢ် အကထါ တအိၣ်ဘၣ်ဒီး, ကဘၣ် တၢ်မၤန့ၢ်အီၤ လၢအမါ အတကဲာ်ပဝး အဃိ,

2 seeing your pure behavior in fear.
2 ဖဲအထံၣ် သုတကဲာ်ပဝး အစီအဆှံ အိၣ်ဒီး ပျံၤတၢ်န့ၣ် တက့ၢ်.

3 Let your beauty be not just the outward adorning of braiding the hair, and of wearing jewels of gold, or of putting on fine clothing;
3 ပိာ်မုၣ်တဖၣ် အကယၢကယဲန့ၣ်, မ်အသု တမ့ၢ်တၢ်အိၣ် လၢခိ, တၢ်သံၣ်ခိၣ်သူ, ဒီးတၢ်ဃၢၤထူဃၢၤလွဲ, ဒီးတၢ်သိး အကူအသိးန့ၣ် တဂ့ၤ.

4 but in the hidden person of the heart, in the incorruptible adornment of a gentle and quiet spirit, which is in the sight of God very precious.
4 မ်အမ့ၢ်တၢ် လၢအပှၤ လၢညါ ဘၣ်ဃးဒီးပသး, တၢ် လၢအတအုၣ်သံကျၣ်သံဘၣ်, ဒီးအတၢ်သူၣ်စူၤသးစူၤ, ဒီးတၢ်သူၣ်ဘှီၣ် သးဘှီၣ်, လၢအမ့ၢ် တၢ်လုၢ်ဒိၣ်ပှ့ၤဒိၣ် လၢယွၤအမဲာ်ညါန့ၣ် တက့ၢ်.

5 For this is how the holy women before, who hoped in God also adorned themselves, being in subjection to their own husbands:
5 အဂ့ၢ်ဒ်အံၤ, ပိာ်မုၣ်စီဆှံ လၢထံးလၢပျၢၤ, လၢအမုၢ်လၢ်တၢ် လၢယွၤန့ၣ်, ကယၢကယဲအသး, လၢ တၢ်ပာ်အသး လၢအဝၤဒၣ်ဝဲ အဖီလာ်လီၤ.

6 as Sarah obeyed Abraham, calling him lord, whose children you now are, if you do well, and are not put in fear by any terror.
6 ဒ်နီၢ်စၤရါ ဒိကနၣ် စီၤအၤဘြၤဟၣ် အကလုၢ် ဒီးကိးအီၤ လၢကစၢ် အသိး, ဒီးသုမ့ၢ်မၤ တၢ်ဂ့ၤ, ဒီးတပျံၤဘၣ် လၢတၢ်ပျံၤ နီတမံၤဘၣ်ဒီး, သုကကဲ လၢအဖိလီၤ.

7 You husbands, in the same way, live with your wives according to knowledge, giving honor to the woman, as to the weaker vessel, as being also joint heirs of the grace of life; that your prayers may not be hindered.
7 ဒ်န့ၣ်အသိး ပိာ်ခွါသ့ၣ်ဧၢ, ဒ်သိး သုတၢ်ဘါထုကဖၣ် သုတဘၣ်တၢ်တြီအီၤ တဂ့ၤဒီး, အိၣ်ဒီး သုမါ ဒ်တၢ်သ့ၣ်ညါ အသိး, ဒီးယူးယီၣ် ပိာ်မုၣ်န့ၣ် ဒ်တၢ်လၢအဂံၢ်အဘါ စၢ် တက့ၢ် အသိး, ဒီးဒ်ပှၤ ဒိးန့ၢ်ဃုာ် တၢ်ဟ့ၣ်သါ လၢတၢ်မူအဘျုးအဖှိၣ် အသိးန့ၣ် တက့ၢ်.

8 Finally, be all like-minded, compassionate, loving as brothers, tenderhearted, courteous,
8 လၢခံကတၢၢ်န့ၣ်, မ်ပှၤခဲလၢာ် ကဲထီၣ် ပှၤသးတဖျၢၣ်ဃီ, ပှၤဒိးဃုာ်တၢ်, ပှၤအဲၣ်ဒီပုၢ်ဝဲၢ်, ပှၤသးကညီၤတၢ်, ပှၤဆီၣ်လီၤအသးန့ၣ် တက့ၢ်.

9 not rendering evil for evil, or insult for insult; but instead blessing; knowing that to this were you called, that you may inherit a blessing.
9 လၢတၢ်အၢအဃိန့ၣ်, ဟ့ၣ်ကၣ် တၢ်အၢ တဂ့ၤ. လၢတၢ်ဒုၣ်ဒွဲၣ် အဃိန့ၣ်, ဟ့ၣ်ကၣ် တၢ်ဒုၣ်ဒွဲၣ် တဂ့ၤ, အခိၣ်တလိာ် တၢ်ဆိၣ်ဂ့ၤန့ၣ် တက့ၢ်. အဂ့ၢ်ဒ်အံၤ, သုဘၣ်တၢ် ကိးန့ၢ် သု လၢတၢ်အံၤ အဂီၢ်, ဒ်သိး သုကန့ၢ်ဘၣ်သါ တၢ်ဆိၣ်ဂ့ၤန့ၣ်လီၤ.

10 For, “ He who would love life, and see good days, let him keep his tongue from evil, and his lips from speaking deceit.
10 အဂ့ၢ်ဒ်အံၤ, ပှၤလၢအသးအဲၣ် တၢ်မူ, ဒီးဆၢထံၣ် အနံၤအသီ လၢအဂ့ၤတဖၣ်န့ၣ်, မ်အတြီဃာ် အပျ့ၤ လၢတၢ်အၢ, ဒီးအပျူၤ လၢတၢ်ကတိၤလီတၢ်န့ၣ် တက့ၢ်. မ်အဟးဆှဲး တၢ်အၢ, ဒီးမၤတၢ်ဂ့ၤ တက့ၢ်.

11 Let him turn away from evil, and do good. Let him seek peace, and pursue it.
11 မ်အဃု တၢ်ဃူတၢ်ဖိး, ဒီးလူၤအီၤ တက့ၢ်.

12 For the eyes of the Lord are on the righteous, and his ears open to their prayer; but the face of the Lord is against those who do evil.”
12 အဂ့ၢ်ဒ်အံၤ, ယွၤအမဲာ် အိၣ်လၢပှၤတီပှၤလိၤ အလိၤ, ဒီးအနၢ် အိၣ်လၢပှၤလၢအဃ့ကညးတၢ် အဂီၢ်လီၤ. ဒီးယွၤအမဲာ်ထီဒါ ပှၤမၤတၢ်အၢန့ၣ်လီၤ.

13 Now who is he who will harm you, if you become imitators of that which is good?
13 ဒီးသုမ့ မ့ၢ်ပှၤလၢအသးဆူၣ် လၢတၢ်ဂ့ၤ အဂီၢ်ဒီး, မ့ၢ်မတၤ ကမၤအၢ သု တဂၤလဲၣ်.

14 But even if you should suffer for righteousness’ sake, you are blessed. “ Don’t fear what they fear, neither be troubled.”
14 မ့မ့ၢ် သုမ့ၢ် ဘၣ်တၢ်ဖှီၣ်တၢ်နး လၢတၢ်တီတၢ်လိၤ အဃိဒီး, သု ဘၣ်ဆိၣ်ဂ့ၤလီၤ. ဒီးသုတပျံၤ အဝဲသ့ၣ် အတၢ်မၤပျံၤန့ၣ် တဂ့ၤ, ဒီးသူၣ်ကိၢ်သးဂီၤ တဂ့ၤ.

15 But sanctify the Lord God in your hearts; and always be ready to give an answer to everyone who asks you a reason concerning the hope that is in you, with humility and fear:
15 ဒီးပာ်စီဆှံ ကစၢ်ခရံာ် လၢသုသးကံၢ်ပူၤ တက့ၢ်. ဒီး ကယဲၢ် ပှၤ လၢအသံကွၢ်သု လၢတၢ်မုၢ်လၢ် အိၣ်လၢသုပူၤ အဂ့ၢ်အကျိၤ ကိးဂၤဒဲးန့ၣ်, အိၣ်ကတီၤ သုသး ထီဘိ လၢတၢ်စံးဆၢ, မ့မ့ၢ် လၢတၢ်သူၣ်စူၤသးစူၤ ဒီးတၢ်ပျံၤတၢ်ဖုး တက့ၢ်.

16 having a good conscience; that, while you are spoken against as evildoers, they may be disappointed who curse your good way of life in Christ.
16 အိၣ်ဒီး သုသး လၢအသ့ၣ်ညါဒၣ် တၢ်အဂ့ၤ, ဒ်သိးတၢ်လၢ အဝဲသ့ၣ် စံးအၢသု, ဒ်ပှၤမၤအၢတၢ် အသိး, ပှၤလၢအကတိၤ တရီတပါ သုမၤတၢ်အဂ့ၤ လၢခရံာ် အပူၤအံၤ, ကမဲာ်ဆှးဝဲလီၤ.

17 For it is better, if it is God’s will, that you suffer for doing well than for doing evil.
17 အဂ့ၢ်ဒ်အံၤ, မ့ၢ်ဘၣ်ယွၤအသးဒီး, ပဘၣ် တၢ်နးတၢ်ဖှီၣ် လၢပမၤတၢ်ဂ့ၤ အဃိ, ဂ့ၤန့ၢ် ပဘၣ် တၢ်လၢပမၤတၢ်အၢ အဃိန့ၣ် တက့ၢ်လီၤ.

18 Because Christ also suffered for sins once, the righteous for the unrighteous, that he might bring you to God; being put to death in the flesh, but made alive in the spirit;
18 အဂ့ၢ်ဒ်အံၤ, ခရံာ် ဒိးတၢ်စ့ၢ်ကီး တဘျီ လၢတၢ်ဒဲးဘး အဃိ, ပှၤတီပှၤလိၤ လၢ ပှၤတတီတလိၤ အဂီၢ်, ဒ်သိး အကဆှၢန့ၢ်ပှၤ ဆူ ယွၤအအိၣ်လီၤ. အဂ့ၢ်ဒ်အံၤ, ဒိးသံအသး လၢတၢ်ဖံးတၢ်ညၣ် အပူၤ ဘၣ်ဆၣ်ဒီး, ဒိးတၢ်မၤမူထီၣ်က့ၤအီၤ လၢသးန့ၣ်လီၤ.

19 in which he also went and preached to the spirits in prison,
19 လၢအဝဲန့ၣ် စ့ၢ်ကီး လဲၤ စံၣ်တဲၤတဲလီၤတၢ် လၢသးတဖၣ် အိၣ်ဝဲ လၢဃိာ်ပူၤ,

20 who before were disobedient, when God waited patiently in the days of Noah, while the ship was being built. In it, few, that is, eight souls, were saved through water.
20 ဖဲအဝဲသ့ၣ်တဖၣ် လၢထံးလၢပျၢၤ တစူၢ်ဘၣ် တၢ်ဘၣ်, ဖဲ ယွၤအတၢ်ဝံသးစူၤ ဆူလၢ်ဟူတၢ် လၢစီၤနိအၤ အစိၤ, လၢတၢ်တ့ကဘီ အဖၢမုၢ်န့ၣ်လီၤ. လၢအပူၤန့ၣ် ပှၤစှၤဂၤ, ဒ်ပစံးတၢ် အသိး, ပှၤအသး ဃိးဂၤ, တုၤလၢတၢ်အုၣ်က့ၤခီၣ်က့ၤအီၤ လၢထံလီၤ.

21 This is a symbol of baptism, which now saves you—not the putting away of the filth of the flesh, but the answer of a good conscience toward God, through the resurrection of Jesus Christ,
21 လၢအဝဲန့ၣ် အဒိအတဲာ် တၢ်ဒိးဘျၢ ပသးအုၣ်က့ၤခီၣ်က့ၤ စ့ၢ်ကီး ပှၤခဲကနံၣ်အံၤ, တမ့ၢ်ဘၣ် တၢ်ပာ်ကွံာ် ပဖံးပညၣ်, အတၢ်ဘၣ်အၢဘၣ်. မ့ၢ်ပသး သ့ၣ်ညါဒၣ် တၢ်အဂ့ၤ အမံသူၣ်မံသး ဘၣ်ဃးဒီး ယွၤ လၢယ့ၣ်ၡူးခရံာ် အတၢ်ဂဲၤဆၢထၢၣ်က့ၤ အဃိလီၤ.

22 who is at the right hand of God, having gone into heaven, angels and authorities and powers being made subject to him.
22 အဝဲဒၣ်န့ၣ် က့ၤထီၣ်ဆူ မူခိၣ်, ဒီး အိၣ်ဝဲ လၢယွၤအစုထွဲ တခီ, ဒီးတၢ်ပာ်ကလူးတဖၣ်, ဒီး တၢ်အစိအကမီၤ, ဒီးတၢ်အကဟု အကညီၢ်တဖၣ် လၢအဖီလာ်လီၤ.

၁ ပ့းတရူး 1 Peter 4

1 Forasmuch then as Christ suffered for us in the flesh, arm yourselves also with the same mind; for he who has suffered in the flesh has ceased from sin;
1 မၤသးဒ်န့ၣ်ဒီး, မ့ၢ်ခရံာ် ဒိးတၢ် လၢတၢ်ဖံးတၢ်ညၣ် အပူၤ လၢပဂီၢ် သတးဒီး, သိးထီၣ် သုဝဲ သးတမံၤဃီန့ၣ် အစုကဝဲၤ တက့ၢ်. အဂ့ၢ်ဒ်အံၤ, အဝဲဒၣ် ဒိးတၢ် လၢတၢ်ဖံးတၢ်ညၣ်, ဒီးဆိတ့ၢ်လံ လၢတၢ်ဒဲးဘးလံ.

2 that you no longer should live the rest of your time in the flesh for the lusts of men, but for the will of God.
2 ဒ်သိး တၢ်အဆၢ အကတီၢ် အိၣ်လီၤတဲာ် လၢတၢ်ဖံးတၢ်ညၣ် အပူၤ, သုသု တမူလၢၤ လၢပှၤကညီအသးကွံတၢ် အပူၤ တဂ့ၤ, မ့ၢ်လၢ တၢ်ဘၣ်ယွၤအသး အပူၤန့ၣ် တက့ၢ်.

3 For we have spent enough of our past time doing the desire of the Gentiles, and having walked in lewdness, lusts, drunken binges, orgies, carousings, and abominable idolatries.
3 အဂ့ၢ်ဒ်အံၤ, ပသးသမူ အဆၢအကတီၢ် လၢအပူၤကွံာ်န့ၣ်, အါလံ လၢပမၤဘၣ် ပှၤကလုာ်တဖၣ်အသး အဂီၢ်, ဖဲပလဲၤ လၢတၢ်လုၣ်ကိလုၣ်ကပာ်, တၢ်သးကွံတၢ်, တၢ်အီလုၣ်ကိစပံးထံ, တၢ်အီၣ်ဖှိၣ်အီဖှိၣ်, ဒီးတၢ်ဘါတၢ်သး ဘၣ်အၢ တၢ်ဂီၤတဖၣ်, အဖၢမုၢ်န့ၣ်လံ.

4 They think it is strange that you don’t run with them into the same excess of riot, blaspheming:
4 မ့ၢ်သု တဃ့ၢ်ဃုာ် ဒီးအီၤ လၢတၢ်ကလုာ်ကလိၤ အတၢ်လုၣ်ကိ အပူၤ ဒီး, အဝဲသ့ၣ် ကမၢကမၣ်ဝဲ, ဒီးဒုၣ်ဒွဲၣ်တၢ်လီၤ.

5 who will give account to him who is ready to judge the living and the dead.
5 အဝဲသ့ၣ်တဖၣ်န့ၣ် ကဘၣ်ဟ့ၣ် တၢ်စံးဆၢ လၢပှၤလၢအအိၣ်ကတဲာ်ကတီၤ အသး ဒ်သိး အကစံၣ်ညီၣ် ပှၤမူ ဒီးပှၤသံတဂၤန့ၣ်လီၤ.

6 For to this end the Good News was preached even to the dead, that they might be judged indeed as men in the flesh, but live as to God in the spirit.
6 အဂ့ၢ်ဒ်အံၤ, လၢတၢ်န့ၣ် အဃိ စ့ၢ်ကီး, တၢ်သးခုအကစီၣ် ဘၣ် တၢ်စံၣ်တဲၤတဲလီၤ လၢပှၤသံတဖၣ်, ဒ်သိး အဝဲသ့ၣ် ကဘၣ် တၢ်စံၣ်ညီၣ် ဘၣ်ဃးဒီး ပှၤကညီ လၢတၢ်ဖံးတၢ်ညၣ် အပူၤ, ဒီးမူဝဲ ဘၣ်ဃးဒီးယွၤ, လၢသးန့ၣ် အပူၤလီၤ.

7 But the end of all things is near. Therefore be of sound mind, self-controlled, and sober in prayer.
7 ဒီးတၢ်ခဲလၢာ် အကတၢၢ်န့ၣ် ဘူးထီၣ်လံ. မၤသးဒ်န့ၣ် ဒီး, ပာ်သုသး သပှၢ်ပှၢ်, ဒီးဆိးသီ လၢတၢ်ဘါထုကဖၣ် အဂီၢ် တက့ၢ်.

8 And above all things be earnest in your love among yourselves, for love covers a multitude of sins.
8 ဒီးလၢတၢ်ခဲလၢာ် အမဲာ်ညါ, မ်တၢ်အဲၣ်တၢ်ကွံ ဒိၣ်မး အိၣ်လၢသုကျါ တက့ၢ်. အဂ့ၢ်ဒ်အံၤ, တၢ်အဲၣ်တၢ်ကွံန့ၣ် ကျၢၢ်ဘၢ တၢ်ဒဲးဘး အါမးလီၤ.

9 Be hospitable to one another without grumbling.
9 တၢ်ကဒူးကဒ့ၣ် တအိၣ်ဘၣ်ဒီး, တူၢ်ထံၣ်တူၢ်တမှံၤလိာ် သုသး တက့ၢ်.

10 As each has received a gift, employ it in serving one another, as good managers of the grace of God in its various forms.
10 ဒ်ပှၤဂ့ၤကွၢ် ယွၤအဘျုးအဖှိၣ် အကလုာ်ကလုာ် အသိးန့ၣ်, အံးက့ၤကွၢ်က့ၤလိာ် သုသး, ဒ်သုန့ၢ် တၢ်ဘျုးတၢ်ဖှိၣ် တဂၤဒီးတဂၤ အသိးန့ၣ် တက့ၢ်.

11 If anyone speaks, let it be as it were the very words of God. If anyone serves, let it be as of the strength which God supplies, that in all things God may be glorified through Jesus Christ, to whom belong the glory and the dominion forever and ever. Amen.
11 ပှၤတဂၤဂၤ မ့ၢ်ကတိၤတၢ် ဒီး, မ်အကတိၤတၢ် ဒ်ယွၤအကလုၢ် အသိးန့ၣ် တက့ၢ်. ပှၤတဂၤဂၤ မ့ၢ်အံးက့ၤကွၢ်က့ၤတၢ် ဒီး, မ်အမၤ ဒ်ယွၤ ဟ့ၣ်လီၤ အဂံၢ်အဘါ အသိး, ဒ်သိး ယွၤ ကဘၣ် တၢ်လၤကပီၤ လၢတၢ်ခဲလၢာ် အပူၤ လၢယ့ၣ်ၡူးခရံာ် အဃိ တက့ၢ်. တၢ်လၤကပီၤ ဒီးတၢ်စိတၢ်ကမီၤန့ၣ်မ့ၢ် အဝဲဒၣ် အတၢ် အစိၤစိၤအဃၣ်ဃၣ်လီၤ. အၤမ့ၣ်.

12 Beloved, don’t be astonished at the fiery trial which has come upon you, to test you, as though a strange thing happened to you.
12 ပှၤ လၢတၢ်အဲၣ်အီၤသ့ၣ်ဧၢ, တၢ်လ့ပစီ မ့ၣ်အူ အိၣ်လၢသုကျါ လၢအဟဲဝဲ ဒ်သိး အကမၤကွၢ်သုန့ၣ်, သုတကမၢကမၣ် လၢအဃိ, ဒ်တၢ်လီၤဆီဘၣ်သု အသိးန့ၣ် တဂ့ၤ.

13 But because you are partakers of Christ’s sufferings, rejoice; that at the revelation of his glory you also may rejoice with exceeding joy.
13 မ့မ့ၢ် ဒ်သုမ့ၢ် ပှၤဘၣ်ဃုာ်ခရံာ် အတၢ်နးတၢ်ဖှီၣ် အသိး, သးခု, ဒ်သိးသုကသးခု စ့ၢ်ကီး ဒိၣ်ဒိၣ်ကလဲာ် ဖဲအဝဲဒၣ် အလၤအကပီၤ အိၣ်ဖျါထီၣ်န့ၣ် တက့ၢ်.

14 If you are insulted for the name of Christ, you are blessed; because the Spirit of glory and of God rests on you. On their part he is blasphemed, but on your part he is glorified.
14 သုမ့ၢ်ဘၣ် တၢ်ဒုၣ်ဒွဲၣ် လၢခရံာ် အမံၤ အဃိဒီး, သုဘၣ် တၢ်ဆိၣ်ဂ့ၤလီၤ. အဂ့ၢ်ဒ်အံၤ, တၢ်လၤကပီၤအသး ဒီးယွၤအသး အိၣ်ဝဲဆိးဝဲ လၢသုလိၤလီၤ.

15 For let none of you suffer as a murderer, or a thief, or an evil doer, or a meddler in other men’s matters.
15 အဂ့ၢ်ဒ်အံၤ, ဒ်ပှၤမၤသံ ပှၤကညီ အသိး မ့ၢ်ဂ့ၤ, ဒ်တၢ်ဘျၣ် အသိး မ့ၢ်ဂ့ၤ, ဒ်ပှၤမၤအၢတၢ် မ့ၢ်ဂ့ၤ, ဒ်ပှၤဂုာ်ကွၢ်ပှၤဂၤ အတၢ် မ့ၢ်ဂ့ၤ, မ်သုသုတဘၣ် တၢ်နီတမံၤ တဂ့ၤ.

16 But if one of you suffers for being a Christian, let him not be ashamed; but let him glorify God in this matter.
16 မ့မ့ၢ် ပှၤမ့ၢ်ဘၣ်တၢ် ဒ်ခရံာ်ဖိ အသိးန့ၣ် ဒီး, မ်အသု တမဲာ်ဆှး တဂ့ၤ. မ်အစံးထီၣ်ပတြၢၤ ယွၤလၢတၢ်န့ၣ် အဃိတက့ၢ်.

17 For the time has come for judgment to begin with the household of God. If it begins first with us, what will happen to those who don’t obey the Good News of God?
17 အဂ့ၢ်ဒ်အံၤ, အဆၢကတီၢ် လၢတၢ်စံၣ်ညီၣ် ကဘၣ်ဆိ ယွၤအဟံၣ်န့ၣ် ဘၣ်လံဝဲလံ. ဒီးမ့ၢ်ဘၣ်ဆိ ပှၤဒီး, ပှၤလၢအတစူၢ်တနာ်ဘၣ် ယွၤအတၢ်သးခု အကစီၣ်တဖၣ်န့ၣ်, အကတၢၢ် ကမၤအသး ဒ်လဲၣ်.

18 “ If it is hard for the righteous to be saved, what will happen to the ungodly and the sinner?”
18 ဒီးပှၤတီပှၤလိၤ တုၤလၢ တၢ်အုၣ်က့ၤခီၣ်က့ၤ မ့ၢ်ကီဒီး, ပှၤတယူးတယီၣ်ဘၣ်ယွၤ, ဒီးတၢ်ဒဲးဘးဖိန့ၣ်, ကအိၣ်ဖျါ ဖဲလဲၣ်ပူၤလဲၣ်.

19 Therefore let them also who suffer according to the will of God in doing good entrust their souls to him, as to a faithful Creator.
19 မၤသးဒ်န့ၣ်ဒီး, ပှၤလၢအဘၣ် တၢ် ဒ်အဘၣ်ယွၤအသး အသိးတဖၣ်န့ၣ်, မ်အပာ်တ့ၢ်အသး လၢယွၤ လၢတၢ်မၤဂ့ၤ အပူၤ, ဒ်လၢပှၤတ့တၢ် လၢအကလုၢ်တီ အသိးန့ၣ် တက့ၢ်.

၁ ပ့းတရူး 1 Peter 5

1 I exhort the elders among you, as a fellow elder, and a witness of the sufferings of Christ, and who will also share in the glory that will be revealed.
1 ပှၤသးပှၢ် အိၣ်လၢသုကျါတဖၣ်န့ၣ်, ယဃ့ကညးအီၤ လီၤ. ယဲဒၣ်အံၤ ယမ့ၢ်စ့ၢ်ကီး အသကိး သးပှၢ်တဂၤ, ဒီးပှၤအုၣ်အသး လၢခရံာ် အတၢ်နးတၢ်ဖှီၣ် အဂ့ၢ်အကျိၤ, ဒီးပှၤန့ၢ်ဃုာ် တၢ်လၤကပီၤ လၢတၢ်ကလီၣ်ဖျါထီၣ်န့ၣ်လီၤ.

2 Shepherd the flock of God which is among you, exercising the oversight, not under compulsion, but voluntarily, not for dishonest gain, but willingly;
2 ဘုၣ်အီၣ်ဘုၣ်အီ ယွၤအသိတဖု အိၣ်လၢသုကျါ, ဒီးကွၢ် အီၤ လၢတၢ်မၢဆူၣ် သုအဃိ တမ့ၢ်ဘၣ်, မ့ၢ်လၢသုသး အိၣ်ထီၣ်ဒၣ်တၢ် အဃိ တက့ၢ်. လၢစ့ ဘၣ်ဃးဒီး တၢ်မဲာ်ဆှး အဃိ တမ့ၢ်ဘၣ်, မ့ၢ်လၢသုသး အိၣ်သပှၢ်တၢၢ် အဃိ တက့ၢ်.

3 neither as lording it over those entrusted to you, but making yourselves examples to the flock.
3 ဒ်ပှၤပာ်ကစၢ်အသး လၢတၢ်န့ၢ်သါ အဖီခိၣ် တမ့ၢ်ဘၣ်, မ့ၢ်ဒ်ပှၤ ကဲထီၣ် သိတဖု အဒိအတဲာ် အသိး တက့ၢ်.

4 When the chief Shepherd is revealed, you will receive the crown of glory that doesn’t fade away.
4 ဒီးတုၤပှၤကွၢ်သိ အခိၣ် အိၣ်ဖျါထီၣ်ဒီး, သုကန့ၢ်ဘၣ် တၢ်လၤကပီၤ အခိၣ်သလုး လၢအတလီၤညွံးဘၣ်န့ၣ်လီၤ.

5 Likewise, you younger ones, be subject to the elder. Yes, all of you clothe yourselves with humility, to subject yourselves to one another; for “ God resists the proud, but gives grace to the humble.”
5 ဒ်န့ၣ်အသိး ပှၤလၢအသးစၢ်သ့ၣ်ဧၢ, ပာ်သုသး လၢပှၤသးပှၢ်သ့ၣ် အဖီလာ် တက့ၢ်. ဒီးသုဝဲသ့ၣ်ခဲလၢာ်, ပာ်လိာ်သုသး လၢသုဖီလာ် သကိးသကိး, ဒီးကူထီၣ်သိးထီၣ် တၢ်ဆီၣ်လီၤပသး တက့ၢ်. အဂ့ၢ်ဒ်အံၤ, ယွၤ တြီဃာ် ပှၤပာ်ထီၣ်ထီအသး, ဒီးဟ့ၣ်လီၤ တၢ်ဘျုးတၢ်ဖှိၣ် လၢပှၤဆီၣ်လီၤအသးလီၤ.

6 Humble yourselves therefore under the mighty hand of God, that he may exalt you in due time;
6 မၤသးဒ်န့ၣ်ဒီး ဆီၣ်လီၤ သုသး လၢယွၤအစုကညီၢ် အဖီလာ်, ဒ်သိး တုၤ အဆၢကတီၢ် ဘၣ်ဒီး, ကပာ်ထီၣ်ထီသုန့ၣ် တက့ၢ်.

7 casting all your worries on him, because he cares for you.
7 ကယဲၢ် သုတၢ်ဘၣ်ယိၣ်ဘၣ်ဘီန့ၣ်, ပာ်ထီၣ် လၢအဝဲဒၣ် အလိၤ ခဲလၢာ် တက့ၢ်. အဂ့ၢ်ဒ်အံၤ, အသးအိၣ်သုလီၤ.

8 Be sober and self-controlled. Be watchful. Your adversary, the devil, walks around like a roaring lion, seeking whom he may devour.
8 ကီၤ သုသး တက့ၢ်. ဆိးသီ တက့ၢ်. အဂ့ၢ်ဒ်အံၤ, ဒ်ခ့ယုၢ်ကညီၤ ရုၢ်ရုၢ် အသိးန့ၣ်, သုဒုၣ်သုဒါ မုၣ်ကီၤလံၢ် ဟးဝ့ၤဝီၤဃု ပှၤလၢအကယူၢ်လီၤဝဲလီၤ.

9 Withstand him steadfast in your faith, knowing that your brothers who are in the world are undergoing the same sufferings.
9 အိၣ်ဂၢၢ်အိၣ်ကျၢၤ လၢတၢ်နာ်အပူၤ, ဒီးတြီ အဝဲဒၣ် တက့ၢ်. အဂ့ၢ်ဒ်အံၤ, သု သ့ၣ်ညါ လၢသု ဒီပုၢ်ဝဲၢ် ခဲလၢာ် ဘၣ်တၢ်နးတၢ်ဖှီၣ် တမံၤဃီအံၤ လၢဟီၣ်ခိၣ်ချၢလီၤ.

10 But may the God of all grace, who called you to his eternal glory by Christ Jesus, after you have suffered a little while, perfect, establish, strengthen, and settle you.
10 ဒီးသုဒိးတၢ်တစိၢ် ဝံၤဒီး, ကယဲၢ် တၢ်ဘျုးတၢ်ဖှိၣ် ခဲလၢာ် အကစၢ် လၢအကိးန့ၢ် ပှၤဆူအလၤကပီၤ အထူအယိာ် လၢယ့ၣ်ၡူးခရံာ် အပူၤန့ၣ်, အကစၢ်ဒၣ်ဝဲ, ကမၤ လၢထီၣ်ပှဲၤထီၣ်, ဂၢၢ်ထီၣ်ကျၢၤထီၣ်, ဆူၣ်ထီၣ်ချ့ထီၣ်သု, ဒီး သူၣ်ထီၣ် သုခၢၣ်သနၢၣ်န့ၣ်လီၤ.

11 To him be the glory and the power forever and ever. Amen.
11 တၢ်လၤကပီၤ ဒီးတၢ်အစိအကမီၤန့ၣ်, မ်အအိၣ်ဒီးအီၤ အစိၤစိၤအဃၣ်ဃၣ် တက့ၢ်. အၤမ့ၣ်.

12 Through Silvanus, our faithful brother, as I consider him, I have written to you briefly, exhorting, and testifying that this is the true grace of God in which you stand.
12 လၢစီၤစံၤလဝ့ၤနုၤ, လၢယဆိကမိၣ် အမ့ၢ် ဒီပုၢ်ဝဲၢ် အကလုၢ်တီတဂၤ အစုပူၤ, ယကွဲးန့ၢ်သု လၢတၢ်စှၤကိာ်အံၤ ဒီးယသဆၣ်ထီၣ် သုခံ, ဒီးယအုၣ်ယသး လၢတၢ်အံၤ လၢသုဆၢထၢၣ် လၢအပူၤန့ၣ်, မ့ၢ်ယွၤအဘျုးအဖှိၣ် နီၢ်နီၢ် လီၤ.

13 She who is in Babylon, chosen together with you, greets you; and so does Mark, my son.
13 တၢ်အိၣ်ဖှိၣ် လၢဘၤဘူၤလိၣ် အပူၤ, လၢအဘၣ် တၢ်ဃုထၢဃုာ် ဒီးသု, ဒီးယဖိခွါ စီၤမၢ်ကူးန့ၣ်, ကတိၤဒိၣ်သု လီၤ.

14 Greet one another with a kiss of love. Peace be to you all who are in Christ Jesus. Amen.
14 ကတိၤဒိၣ်လိာ် သုသး လၢတၢ်အဲၣ်တၢ်ကွံ အနၢမူ တက့ၢ်. ပှၤအိၣ်လၢယ့ၣ်ၡူးခရံာ် အပူၤ, သုဝဲသ့ၣ် ခဲလၢာ်န့ၣ်, မ်တၢ်ဃူတၢ်ဖိး အိၣ်ဒီးသု တက့ၢ်. အၤမ့ၣ်.